Каквото правите тази събота, това ще правите през цялата година!
На 25 март се чества Благовещение. Каквото правите на Благовещение, това ще правите и през цялата година. Поради това на Благовец се празнува, броят се пари, прекарва се време с приятели. На Благовец е необходимо да си облечете новите дрехи и в джобовете да имате пари. На Благовещение не се работи. Ако някъде има заровено съкровище, на Благовец през нощта над него се издига син пламък. На Благовещение на трапезата е необходимо задължително да имате риба. В България празникът се свързва по‐често с пристигането на пролетта и поради това на този ден задължително се яде „нещо зелено“ (коприва, спанак, лапад и др.) Освен това е традиция на този ден на трапезата да има риба, като обичайно се приготвя рибник — риба с ориз. Благовест е българска разновидност на гръцкото име Евангел, което значи блага вест. Празнуват Благовест , Благо, Благой, Блаже, Блага, Благовеста, Блага, Вангел, Ванго, Евангелина, Ванга. Задължително се пече пита, намазана с мед, която се раздава на съседи и близки. Според народните вярвания на този „благ ден“ по‐леко и бързо зарастват всички рани, затова най‐често в такъв случай се дупчат ушите на малките момиченца.